पाएं अपने शहर की ताज़ा ख़बरें और फ्री ई-पेपरडाउनलोड करें
अचलपुर स्थित कुंडा भगवान दास काॅलोनी में महिला पार्षद के प्लाट में सेंधमारी कर चोर 30 हजार रुपए का घरेलू सामान पार कर ले गए। चोरों ने घर में प्रवेश करने के लिए दीवार में ही एक बडा होल बनाकर इसकी सहायता से वारदात को अंजाम दिया।
पुलिस ने पार्षद पति की शिकायत पर चोरों के खिलाफ मामला दर्ज कर उनकी तलाश शुरू कर दी है। कामां बाईपास रोड निवासी पूर्व पार्षद धर्मवीर शर्मा ने पुलिस तहरीर में बताया कि अचलपुर कुंडा भगवान दास काॅलोनी में स्थित उसके मकान में तीन शिक्षक बतौर किराएदार रहते है। जो छुट्टी होने से चले गए।
रविवार जब महिला सफाईकर्मी चाबी लेकर मकान पर सफाई करने गई तो पता चला की मकान से चोरी हो गई है। जिसकी सूचना उसने दी। मौके पर देखा तो दीवार में एक बडा छेद था। चोर घर से एक सिलेंडर, इन्वर्टर, बैटरी आदि करीब 30 हजार रुपए का सामान ले गए। विदित रहे कि पिछले कुछ समय में इसी अचलपुर काॅलोनी के कई घरों में चोरो ने चाेरी की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn